Николай Соколов
Сурва, лакома дружина

chitanka.info

Идва Новата година!

Шум се носи на върха,

кичи горската дружина

тънконогата елха.

Носи Зайо Дългоуши

моркови и зрели круши.

Катеричка опашатка

тича с орехова ядка.

Мъкне Ежко на гърба

ябълки една торба.

И накрая важен, важен

иде Мечо Медуран,

грабнал пълен с мед буркан.

Гордо заблестя елхата,

сведе клони до земята.

Но когато се стъмни,

из дълбоките тъми

някой скокна към елхата:

— Кой е?

Зайо Дългоуши

грабна двете зрели круши.

— Кой е?

Грабна опашатка

свойта орехова ядка.

— Кой е?

Мечо Медуран

на върха се покатери

своя мед да си намери!

Всички викат с пълен глас:

— Ох, от глад умирам аз.

Но ги свари Дядо Мраз:

— Стойте, лакома дружина,

здрава да ви е гърбина,

с мойта дряновица яка

всички ще ви суровакам!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.